《题莘叔耕山水图》
明代·张宁

山出云兮周垣，水洄风兮双弹。树交维兮帐羃，猿鹤语兮歌繁。

树清蒙兮酎饮，撷芳实兮珍餐。缉青蒲兮盛服，枕白石兮重裀。

纷彼美兮难即，易予素兮聊安。怀良朋兮不至，胡一来兮遄还。

念蓬累兮终陋，感匏系兮长叹。谅馀衷之耿耿兮，终吾遇而盘桓。

作者简介：张宁（1426—1496）字靖之，号方洲，一作芳洲，浙江海盐人，明朝中期大臣。景泰五年进士，授礼科给事中。丰采甚著，与岳正齐名，英宗尝称为“我张宁”云。成化中出知汀州，先教后刑，境内利病悉罢行之。后为大臣所忌，弃官归，公卿交荐，不起。能诗画、善书法，著有《方洲集》等。